《长至日林泉偕雪林踰凤冈访友联句次其韵》
明代·陶宗仪

凤皇飞舞结青山，九曲云林第一关。轻棹每从溪口去，短蓑长自岭头还。

初阳消息升沈里，二老襟怀啸咏间。此地正堪颐莫景，采芝厎用蹑商颜。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。